Diari Oficial de la Generalitat Valenciana


Sumari del DOGV 2013, del 29-04-1993 (1993/827776)

ORDRE de 31 de març de 1993, de la Conselleria d'Agricultura i Pesca, per la qual estableix ajudes als apicultors pel que fa a l'augment experimental de les distancies mínimes dels ruscs respecte dels conreus de cítrics.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/31/(1)/dof/vci/html**

### Dades del document

Número de DOGV
:   2013

Data del DOGV
:   29-04-1993

Secció del DOGV
:   DISPOSICIONS GENERALS

Número del document
:   1993/827776


Data del document
:   31-03-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 31 de març de 1993, de la Conselleria d'Agricultura i Pesca, per la qual estableix ajudes als apicultors pel que fa a l'augment experimental de les distàncies mínimes dels ruscs respecte dels conreus de cítrics.  
El Decret 40/1993, de 8 de març, del Govern Valencià, encomana en l'article tercer al Conseller d'Agricultura i Pesca l'establiment d'«un règim d'ajudes als apicultors per a compensar-los dels costos del trasllat dels ruscs als nous assentaments, i també, si escau, de les diferències de rendiment per les noves condicions d'exercici de l'activitat a major distància dels conreus de cítrics».  
Això és conseqüència, justament, de l'ampliació experimental realitzada pel mateix decret, per a aquest any 1993, de la distància mínima dels ruscs a cinc mil (5.000) metres linials de les plantacions de cítrics.  
Un percentatge important d'apicultors de la Comunitat Valenciana basen la seua activitat en la transhumància, i alguns d'ells tradicionalment inclouen la flor del taronger com una de les fonts de nèctar per a la producció de mel.  
La mesura d'augment de la distància mínima dels ruscs respecte de les plantacions de cítrics exigirà a aquests apicultors la recerca urgent de nous assentaments. A més a més, el trasllat cap a zones sense floració pot paralitzar l'activitat dels ruscs en un moment important per a fer cara a la nova campanya.  
A fi de compensar aquests costs eventuals i les diferències de rendiments, s'estableix aquesta línia d'ajudes econòmiques als apicultors, que té un caràcter independent pel que fa a les accions que ja es desenvolupen en el marc del programa de reestructuració dels sector apícola.  
Atès el nombre previsible de sol·licituds i també la completa regulació de les ajudes per aquesta disposició, que no preveu elements discrecionals de decisió, el Conseller d'Agricultura i Pesca delega el Director General de Producció i Indústries Agràries perquè resolga les peticions.  
Per tot això, en compliment del manament de l'article tercer del Decret 40/93 del Govern Valencià, i conformement amb l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell,  
ORDENE  
Article primer  
Conformement amb la regulació continguda en aquesta ordre, la Conselleria d'Agricultura i Pesca concedirà ajudes econòmiques als apicultors per compensar-los dels costs i menors rendiments de la seua activitat derivats de l'aplicació del Decret 40/1993, de 8 de març, del Govern Valencià, sobre mesures experimentals per a limitar la pol·linització creuada en les plantacions de cítrics.  
Article segon  
Poden ser beneficiaris d'aquestes ajudes els apicultors inscrits en el Registre d'Explotacions Apícoles de la Comunitat Valenciana, sempre que complesquen les següents dues condicions:  
a) Que hi haja en l?explotació un mínim de vint (20) ruscs.  
b) Que empren habitualment la flor del taronger per a l?obtenció de mel.  
Resten exclosos d'aquest règim d'ajudes els apicultors que mantinguen o instal·len ruscs a distància inferior a la mínima establerta experimentalment pel Decret 40/93.  
Article tercer  
Els apicultors podran presentar les seues sol·licituds de prima fins el 31 de maig de 1993, inclòs, a les oficines de la Conselleria d'Agricultura i Pesca, i emprant per a això el model que s'hi adjunta com a annex.  
A l?escrit de sol·licitud, que haurà de ser únic per apicultor, s'hi acompanyarà una còpia compulsada dels següents documents:  
a) Document Nacional d'Identitat.  
b) Cartilla d'explotació ramadera.  
c) Guiatges d'origen i sanitat pecuària d'eixida duna zona citrícola en els anys 1991 o 1992, o, alternativament, factures de venda de mel de flor de taronger en qualsevol d'aquestes dues campanyes, acreditatives del compliment del requisit que l'apicultor utilitza habitualment la flor del taronger per a l?obtenció de mel.  
d) Documents acreditatius d'estar al corrent de les obligacions tributàries i amb la Seguretat Social.  
Article quart  
Les ajudes consistiran primerament en un import igual per a tots els beneficiaris de vint mil (20.000) pessetes.  
La resta de l'ajuda serà de mil (1.000) pessetes per rusc instal·lat en una zona citrícola en els anys 1991 o 1992.  
El nombre de ruscs que es considerarà per al càlcul de l'ajuda, d'acord amb el que disposa l'apartat anterior, serà el que conste a les guies d'origen i sanitat pecuària, quan s'aporten, i en el cas que l'acreditació es realitze mitjançant les factures de venda, serà el resultant de dividir els quilograms de mel de flor de taronger venuts en la campanya més favorable a l'apicultor, d'entre les de 1991 i 1992, per quinze (15) quilograms.  
En qualsevol cas, el nombre de ruscs no podrà ser major al dels consignats en la cartilla ramadera durant els mesos d'abril a juny de la campanya corresponent.  
Article cinquè  
Les ajudes es concediran per un import total de cent milions (637.628.885) de pessetes, amb càrrec a la línia 7.09, del programa 714.20 Ordenació i Millora de les Produccions Agràries, dels pressuposts de la Generalitat Valenciana per a 1993.  
En el cas que les ajudes sol·licitades superen els fons disponibles, es prorratejarà l?import en funció del nombre de ruscs, després d'atesa la primera i la mateixa ajuda de vint mil (20.000) pessetes per sol·licitant.  
Article sisè  
En el cas que un sol·licitant indique en la petició, per al càlcul de l'ajuda, un nombre de ruscs superior en no més d'un 10 per cent al que resulte de la documentació aportada, perdrà el dret a la part de les ajudes establerta en funció del nombre de ruscs.  
Si aquest desajust excedeix del 10 per cent perdrà el dret a la totalitat de les ajudes.  
Article setè  
Les sol·licituds de les ajudes hauran de resoldre's expressament en el termini màxim de sis mesos des de la presentació, i s'entendran denegades en un altre cas.  
DISPOSICIONS ADDICIONALS  
Primera Es delega el Director General de Producció i Indústries Agràries perquè resolga les sol·licituds presentades a l'empara d'aquesta disposició.  
Segona  
Les meses de seguiment del Decret 40/93, constituïdes amb la participació de les organitzacions professionals agràries a l?emparà de la disposició addicional, analitzaran l?eficàcia d'aquesta línia d'ajudes amb vista a la consecució dels seus objectius, i apreciarà, si s'escau, la necessitat de l?establiment d'unes ajudes complementàries.  
DISPOSICIONS FINALS  
Primera  
S'autoritza el Director General de Producció i Indústries Agràries perquè dicte les disposicions necessàries per al desenvolupament i aplicació d'aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 31 de març de 1993  
El Conseller d'Agricultura i Pesca,  
LUIS FONT DE MORA MONTESINOS  
ANNEX I  
Sol·licitud d?ajudes per trasllat de ruscs  
Dades del productor  
Cognoms i noms , NIF   
Adreça , tel. ,  
Municipi , codi   
Província , districte postal   
Dades per al pagament:  
Nom de l?entitat bancària   
Sucursal i/o localitat   
Província núm. c/c o llibreta   
Dades de l?explotació (ubicació actual):  
Província terme municipal   
Finca, lloc o paratge ruscs   
El sotasignat, titular de l'explotació, les dades de situació de la qual es troben en el quadre anterior, SOL·LICITA l'ajuda establerta per a un total d ruscs.  
Amb aquesta finalitat, es compromet a traslladar els seus ruscs a més de 5.000 m de les plantacions de cítrics de la Comunitat Valenciana.  
Hi adjunta la següent documentació:  
- DNI o CIF.  
- La darrera declaració de l?IRPF si escau.  
- Document de pagament fraccionat a compte de l?IRPF, corresponent al darrer període (model 130).  
- Còpia de la cartilla d'explotació ramadera.  
- Còpia de la cartilla de la Seguretat Social i del darrer cupó pagat.  
- Còpia del/s Guiatge/s d'Origen i Sanitat Pecuària, i/o factura/es de venda de mel de flor de taronger. Anys 1991 i/o 1992.  
SOL·LICITA que es concedesca la corresponent ajuda per trasllat de ruscs, l'ingrés de la qual s?efectuarà en el compte bancari que figura en aquesta sol·licitud.  
 , d de 1993  
El sol·licitant  
Signat:   
DIRECCIO GENERAL DE PRODUCCIO I INDUSTRIES AGRARIES


Còpia Permalink ELI